नाटिंघम, 9 जून। ट्वेंटी-20 क्रिकेट विश्‍वकप टूर्नामेंट दे पैह्‌लें गैं दौर थमां बाह्‌र होने शा मते निराश आस्ट्रेलियाई कप्तान रिकी पोटिंग ने आक्खेआ जे इस रहान करने आह्‌ले प्रदर्शन दे बावजूद एशेज सीरीज इच उंदी टीम दे आत्मविश्‍वास उप्पर कोई असर निं पौग। श्रीलंका ने सोमवार रातीं इत्थै ट्रेंट ब्रिज इच खेड्ढे गेदे इक मैच इच आस्ट्रेलिया गी छेह् विकेट कन्नै रहाइयै उस्सी ट्वेंटी-20 विश्‍वकप थमां बाह्‌र दा रस्ता दस्सी दित्ता। एह्‌दे पैह्‌ले वेस्टइंडीज़ ने बी कंगारूएं गी रौंदी दित्ता हा। एह्‌दे पैह्‌ले वेस्टइंजीड़ ने बी कंगारूएं गी रौंदी दित्ता हा। कुल्ल 23 ट्वेंटी- 20 मैचें चा आस्ट्रेलिया गी 13 बारी हार दा मूंह् दिक्खना पेआ ऐ। पोंटिंग ने मैच परैंत संवाददाताएं कन्नै आक्खेआ, "विश्‍वकप ट्वेंटी-20 दूर्नामेंट थमां बाह्‌र होने परैंत हुन मेरी जिम्मेदारी बनदी ऐ जे में एह् सुनिश्‍िचत करां जे टीम इस सदमे शा तौले गै उब्भरियै अगले किश म्हीनें इच खेड्ढे जाने आह्ले टेस्ट मैचें लेई तेआर होई जा।"